Mdudu mabawa-manyoya

Wadudu mabawa-manyoya ni wadudu wadogo hadi wakubwa kiasi wa oda Trichoptera (thrix = unyoya, ptera = mabawa) katika nusungeli Pterygota (wenye mabawa). Jina lao ni tafsiri ya jina la kisayansi. Wadudu hawa wanafanana na nondo wadogo (oda Lepidoptera) na oda hizi zina mnasaba. Lakini badala ya vigamba vya mabawa ya Lepidoptera mabawa ya Trichoptera yanabeba manyoya.

Lava wa spishi nyingi huishi majini lakini wale wa familia Limnephilidae huishi kwenye ardhi. Wanatoa hariri ili kuitengenezea utando au kipeto. Wanaotengeneza utando huishi katika maji yanayotiririka. Utando ni kimbilio na inafaa kutega chakula (wanyama wadogo, viani, masalio). Kipeto cha lava wengine (wadudu-kipeto) kinatumikia kwa kukinga kiwiliwili chororo dhidi ya adui na kinashirikisha vitu vigumu kama chembe za mchanga, vijiti, koa n.k. Lava anaweza kutoa kichwa na kidari (toraksi) na kutembea akivuta kipeto. Kuna lava ambao huishi majini bila utando au kipeto. Hawa hutumia hariri tu ili kutengeneza kifukofuko cha bundo.

Spishi kadhaa za Afrika ya Mashariki
 Adicella vera
 Anisocentropus fulvus
 Athripsodes sagittatus
 Cheumatopsyche meruana
 Cheumatopsyche usambara
 Chimarra elga
 Chimarra kenyana
 Chimarra somereni
 Ecnomus dentatus
 Ecnomus fuscus
 Ecnomus mennelli
 Helicopsyche annae
 Helicopsyche bifida
 Helicopsyche pedunculata
 Helicopsyche stoltzei
 Helicopsyche tanzanica
 Helicopsyche usambarensis
 Hydropsyche jeanneli
 Hydropsyche plesia
 Lepidostoma grana
 Lepidostoma oma
 Lepidostoma turka
 Notoernodes inornatus
 Oecetis caudata
 Oecetis thikanensis
 Pseudoxyethira glandulosa
 Pseudoxyethira kenyella
 Setodes gona
 Setodes trifidus
 Tinodes bicuspidalis
 Tinodes guttatus
 Tinodes rungweensis
 Triaenodes elegantulus
 Triaenodes hickini
 Triaenodes tanzanicus
 Ugandatrichia acuta
 Ugandatrichia dentata
 Ugandatrichia tanzaniensis

Picha

Jamii:Wadudu mabawa-manyoya